cyanic-selkie/wikianc huggingface dataset:
Jean Pierre Kirsch
De Jean Pierre (Giovanni Pietro, Johann Peter) Kirsch, gebuer den 3. November 1861 zu Dippech a gestuerwen de 4. Februar 1941 zu Roum, war e lëtzebuergesch-italieenesche kathoulesche Priister, Kierchenhistoriker a chrëschtlechen Archeolog. Hie war ee vun den Auteure vun der Catholic Encyclopedia.
Canso (Marskrater)
De Canso ass e ronn 27 Kilometer groussen Aschlagkrater um Planéit Mars. Hie läit zirka 450 Kilometer westlech vun der Viking 1-Marssondlandeplaz.
Jean Pierre Kirsch
Hie war vun 1888 bis 1890 Direkter vum Historeschen Institut vun der Görres-Gesellschaft zu Roum. Vun 1890 bis 1932 war hie Professer fir Patrologie a Chrëschtlech Archeologie op der Universitéit Fribourg (Schwäiz). Vun 1925 u war hien Direkter vum Pontificio Istituto di Archeologia Cristiana.
Canso (Marskrater)
De kanadeschen Astronom Carlyle Smith Beals hat de Krater no senger Gebuertsuertschaft genannt. Den Numm gouf 1988 vun der Internationaler Astronomescher Unioun unerkannt.
Jean-Marie Majerus (Historiker)
De Jean-Marie Majerus, gebuer den 22. November 1959, ass e lëtzebuergesche Geschichtsprofesser, Historiker a Publizist.
Biographie
Nom Secondaire am LGL an am Kolléisch, huet hien 1980 am deemolege Centre universitaire vu Lëtzebuerg an duerno op der Universitéit Nanzeg Geschicht studéiert. No sengem Stage am LGL an am LTML gouf hie Geschichtsprofesser, d'éischt an der Akerbauschoul zu Ettelbréck (1987), duerno am LCD (1996) a schliisslech, zanter September 2009, am Stater Kolléisch.
Nieft senge Bäiträg iwwer d'Entwécklung vun der europäescher Integratioun ass de Jean-Marie Majerus haaptsächlech fir seng Kontributiounen iwwer d'Geschicht vun der CSV, vum lëtzebuergeschen Agrarsyndikalismus an iwwer d'Theema groussherzoglech Monarchie bekannt.
De Jean-Marie Majerus ass mat der Véronique Schaber bestuet, déi selwer Geschichtsprofessesch ass a vun 2009 bis 2018 Direktesch vun der Handwierkerschoul an der Stad war an zanterhier Direktesch vum Service de la formation professionnelle am Educatiounsministère ass. D'Koppel lieft zu Walfer an huet zwéin erwuesse Jongen.
Sporbech (Trëtterbaach)
D'Sporbech ass eng kleng Baach zu Lëtzebuerg, am Éislek, an der Gemeng Wëntger.
Se huet hir Quell um Flouer Horbich op enger Héicht vu 466 Meter, knapps en hallwe Kilometer vun der Belsch-Lëtzebuerger Grenz. Si leeft a südwestlecher Richtung, fir knapps 2 Kilometer Loftlinn vun hirer Quell ewech bei der Wëllfralee, op enger Héicht vu 431 Meter, vu lénks an d'Trëtterbaach ze fléissen.
Op hirem Wee bilt si e Fiichtgebitt, dat zanter 2017 als Naturschutzgebitt Sporbaach klasséiert ass. Kuerz dono leeft se ënnert dem CR333 erduerch.
Les marmottes
Les marmottes ass e franséische Film vum Élie Chouraqui aus dem Joer 1993.
Ëm wat geet et am Film?
Eng ganz Famill mat all hire Problemer zesummen ënner engem Dach am Wantersport…
Cahors
Cahors ass eng franséisch Uertschaft a Gemeng am Departement Lot, an der Regioun Occitanie. Et ass d'Prefecture vum Departement.
Diana Ross
D'Diana Ross, gebuer als Diana Ernestine Earle Ross de 26. Mäerz 1944 zu Detroit, ass eng US-amerikanesch Pop, R&B, Soul an Disco-Sängerin a Schauspillerin.
Zesumme mat hirer Grupp The Supremes a wärend hirer Solocarrière huet si iwwer 100 Millioune Placke verkaaft.
Opstig mat de Supremes
D'Diana Ross ass zu Detroit opgewuess an am Alter vu 15 Joer Member an der Gesangsgrupp The Primettes ginn. 1961 huet d'Grupp hiren Numm an The Supremes ëmgeännert a krut e Plackekontrakt bei Motown Records. 1963 hate si mat When the Lovelight Starts Shining Through His Eyes en éischten Hit. An den 1960er hu sech d'Supremes zu enger vun den erfollegräichsten Artistegruppe vu Motown entwéckelt a si sinn och nach haut déi erfollegräichst "Vocal Group" aus den USA an eng vun de Girlgruppen, déi weltwäit am meeschte Placke verkaaft huet. Bekannt Titele sinn ënner anerem Where Did Our Love Go (1964), Baby Love (1964), ''Stop! In the Name of Love (1965), Back in My Arms Again (1965), You Can't Hurry Love (1966), You Keep Me Hangin' On (1966) an Love Child'' (1968). Am Ganzen haten d'Supremes 12 Nummer-Eent-Hitten an den amerikanesche Singlecharts.
Solocarrière bei Motown
1973 ass den Album Touch Me in the Morning erauskomm, vun deem d'Singleauskoppelung mam selwechten Numm op déi éischt Plaz vun den Charts geklommen ass. 1975 huet d'Diana Ross d'Haaptroll am Film Mahogany gespillt, deen zwar schlecht Kriticke krut, mä trotzdem e kommerziellen Erfolleg war. Och de Soundtrack war vum Diana Ross an d'Lidd Theme from Mahogany (Do You Know Where You're Going To) stoung erëm op der éischter Plaz vun den amerikaneschen Charts.
Den Titel Love Hangover vum Album Diana Ross (1976) war hire véierten Nummer-Eent-Hit. 1979 ass The Boss erauskomm a schonn d'Joer drop gouf den Album Diana verëffentlecht. Dee stoung op der zweeter Plaz vun den Charts an huet sech weltwäit 9 Millioune Mol verkaaft. International erfollegräich Singleauskoppelunge waren Upside Down an I'm Coming Out. 1980 huet d'Sängerin de Label Motown verlooss an ee Joer méi spéit mat Endless Love, engem Duett mam Lionel Richie, hire leschten Nummer-Eent-Hit an den USA.
Spéider Carrière
Déi éischt Albumen no Motown ware Why Do Fools Fall in Love (1981) a Silk Electric (1982). Spéider Albume waren net méi esou erfollegräich wéi déi virdrunn. D'Lidder My Old Piano (1980), Why Do Fools Fall in Love (1981), Mirror, Mirror (1982), Muscles (1982), All of You (1984, mam Julio Iglesias), Eaten Alive (1985, mam Michael Jackson), Chain Reaction (1985) a When You Tell Me That You Love Me (1991) konnte sech zumindest a bestëmmte Länner nach gutt an den Charts placéieren.
D'Diana Ross ass zu Chicago wärend der Erëffnungszeremonie vun der FIFA-Foussballweltmeeschterschaft 1994 an 1996 wärend dem Super Bowl XXX opgetrueden. Fir hir Roll am Film Out of Darkness (1994) gouf d'Diana Ross nees fir e Golden Globe Award nominéiert.
1999 huet si nieft der Sängerin Brandy am Film Double Platinum eng Haaptroll gespillt.
2005 huet d'Sängerin op engem Cover vun der Boyband Westlife vun hirem Titel When You Tell Me That You Love Me matgesongen, deen op der éischter Plaz an den ireschen an op der zweeter Plaz an de brittesche Singlecharts stoung.
1988 ass d'Diana Ross mat anere Supremes-Memberen an d'Rock and Roll Hall of Fame opgeholl ginn. Si gouf am Ganzen 12-mol fir e Grammy Award nominéiert, deen si zwar ni gewonnen huet mä dofir 2012 mat engem "Grammy Lifetime Achievement Award" fir hir d'Liewenswierk ausgezeechent ginn ass.
Taimanow-Variant
D'Taimanow-Variant ass eng Variant vun der Sizilianescher Verdeedegung vum Schachspill. Se ass an den ECO-Coden ënner de Schlëssele B44 bis B49 klassifizéiert.
D'Taimanow-Variant fänkt mat de follgenden Zich un:
Enzyklopedie vun de Schacherëffnungen
An der Enzyklopedie vun de Schacherëffnungen ass d'Taimanow-Variant ënner de Schlëssele B44 bis B49 klassifizéiert.
Villa Brincour
D'Villa Brincour war en herrschaftlecht Haus an der Uewerstad vun der Stad Lëtzebuerg. Se louch um Boulevard Royal, um Eck mat der Avenue Amélie.
Historesches
D'Villa gouf no de Pläng vum Pierre Funck gebaut. Se war vun 1876 bis 1917 d'Geschäfts- a Wunnhaus vum Affekot Jean-Joseph Brincour.
Nodeems de Chirurg Michel Jules Bohler d'Villa kaaft hat, huet hien do 1921 seng Praxis opgemaach.
D'Villa gouf 1969 ofgerappt, se huet dem Neibau vun der Bank of America misse wäichen. D'Portal mat de Saile virun der Entréesdier sinn erhale bliwwen. Den Albert Lutgen, deemolege Besëtzer vun der "Mercedes-Garage" huet se 1973 als Bléckfank u sengem Gebai an der Rue de Neufchâteau zu Bouneweg nees opgeriicht. Hie wollt doran en Autosmusée ariichten. Obwuel an der Hal en ettlech klassesch Ween ënnerbruecht goufen, konnt d'Iddi vum Musée net verwierklecht ginn. Aus der "Mercedes-Garage" gouf duerno d'"BMW-Garage", de Garage Arnold Kontz, an nach duerno BMW Bilia-Emond.
Fiedler
Fiedler ass een am däitschsproochege Raum (a ronderëm) geleefege Familljennumm.
Ënner de Leit mat deem Familljennumm sinn:
Plovdiv
Plovdiv oder Plowdiw (op Bulgaresch: Пловдив) ass déi zweetgréisst Stad a Bulgarien. Si läit am Zentrum vum Land um Floss Maritsa, südëstlech vun der Haaptstad Sofia.
Geschicht
Plovdiv an d'Ëmgéigend si schonn zënter JoerDausende besidelt. Ee vun der Stad hire fréieren Nimm war Philippopolis (Griichesch: Φιλιππούπολη), benannt nom Philipp II. dee s'am 4. Joerhonnert virun eiser Zäitrechnung eruewert hat. Spéider gouf se nach vun de Perser, de Griichen, de Kelten, de Réimer, de Gothen, den Hunnen, de Bulgaren, de Waräger, de Kräizzichler an den Tierke besat. 1878 huet d'russesch Arméi d'osmanescht Räich aus der Stad verdriwwen a se zur Haaptstad vu Bulgarien mat enger russescher Regierung erkläert. Well déi aner Groussmuechten Angscht haten, Russland géif ze mächteg ginn, hu si protestéiert a Bulgarien ass an zwee gedeelt ginn. Plowdiw ass an Ostrumelien bliwwen, dat dem osmanesche Räich als Vasalle-Provënz ënnerstallt war, a Sofia ass d'Haaptstad vum Rescht vu Bulgarien ginn. De 6. September 1885 hunn Opstänneger d'Unioun vun Ostrumelien mam Rescht vu Bulgarien erkläert.
Zënter den 1960er Joren ass Plovdiv e Standuert fir international Foiren.
2019 ass Plovdiv, zesumme mat Matera an Italien, Europäesch Kulturhaaptstad.
Wirtschaft
No Sofia ass d'Regioun Plovdiv déi wichtegst Industrieregioun am Land. Et fënnt een do vill Betriber aus der Liewensmëttel- a Genossmëttelindustrie, Konsumgidder, Metallurgie an Textilindustrie. Och d'Foirë sinn e wichtege Wirtschaftsfacteur.
Stéphanie Kovacs
D'Stéphanie Kovacs, den 3. Mäerz 1977 zu Déifferdeng gebuer, ass eng lëtzebuergesch Geschichtsprofessesch an Historikerin.
Formatioun a Carrière
No hirem Secondaire am Lycée Hubert-Clément zu Esch-Uelzecht huet d'Stéphanie Kovacs Geschicht um Centre universitaire zu Lëtzebuerg an op der Universitéit vu Stroossbuerg studéiert. Si gëtt sech haaptsächlech mat der Geschicht vun de lénksextremen Organisatiounen am Lëtzebuerger Land of. Si ass zanter 2007 "Professeur-détaché" (vum Lycée technique d'Esch-sur-Alzette) an der Lëtzebuerger Nationalbibliothéik an do Responsabel vum Service éducatif, deen ë. a. Visitë vu Schoulklassen an der Nationalbibliothéik organiséiert. . D'Stéphanie Kovacs huet en Doktorat vun der Universitéit Lëtzebuerg an ass zanter 2007 am Fuerschungsprojet Terres rouges - Histoire de la sidérurgie luxembourgeoise, coordonéiert vum Centre d'études et de recherches européennes Robert Schuman, aktiv agebonnen.
Carlyle Smith Beals
De Carlyle Smith Beals, gebuer den 29. Juni 1899 zu Canso, Nova Scotia a gestuerwen den 2. Juli 1979 zu Ottawa war e kanadeschen Astronom.
Hien hat 1926/27 als Dozent fir Physik op der Acadia University zu Wolfville geléiert. Vun 1927 un hat hie bis zum Joer 1946 um Dominion Astrophysical Observatory zu Victoria an der kanadescher Provënz British Columbia geschafft. Hien hat d'Emissiounslinnen an d'Spektre vu bestëmmte Stären a Gaswolleken am interstellare Raum ënnersicht. Donieft hat hien och astronomesch Instrumenter entwéckelt.
Am Joer 1946 gouf hien zum Astronom vum Dominion zu Ottawa bestëmmt an hat eng Studie iwwer Meteorittekrateren a Kanada verfaasst. 1964 ass hien a Pensioun gaangen.
The Living Witnesses
The Living Witnesses (och: Les témoins vivants) ass en Dokumentarfilm vun de lëtzebuergesche Regisseure Karolina Markiewicz a Pascal Piron aus dem Joer 2021.
Ëm wat geet et am Film?
Dräi Leit, déi den Zweete Weltkrich er- an iwwerlieft hunn (de Claude Marx, de Marian Turski an d'Halina Szpilman-Grzecznarowski) diskutéiere mat dräi Studenten aus Lëtzebuerg (vun deene jee een zu Lëtzebuerg, a Syrien an an der Côte d'Ivoire gebuer gouf), wéi Verbrieche géint d'Mënschheet deemools an haut zustane komme konnten a kënnen...
Soss
D'Produktiounsgesellschaft Paul Thiltges Distributions krut am Abrëll 2018 e Subside an Héicht vu 10.000 Euro vum Lëtzebuerger Filmfong accordéiert fir d'Dréibuch vum Film ze entwéckelen. D'Produktioun vum Film gouf mat engem Subside an Héicht vun 280.000 Euro ënnerstëtzt.
2021 war de Film fir den 9. Lëtzebuerger Filmpräis an der Kategorie "Beschte Laangfilm (Documentaire)" nominéiert.
Kritik
Guilhem Caillard, cineuropa.org: "Ce documentaire à forte teneur pédagogique [...] pose un regard touchant sur la perception de la Shoah chez les jeunes. [...] C'est avec beaucoup de déférence que les jeunes sont filmés aux côtés des rescapés, et de Claude Marx qui s'impose tel un humble mentor. L'homme tente d'expliquer l'inexplicable, avec peu de mots et une retenue qui force l'admiration : il est la grande valeur ajoutée du film. Si le spectateur découvre en lui un excellent pédagogue, c'est davantage le regard admiratif qu'il porte sur ses « petits élèves » qui est touchant."
Pablo Chimienti, d'Lëtzebuerger Land: "Le lien entre passé et présent est limpide dans The Living Witnesses et c'est ça la véritable force de ce film. Il ne se contente pas d'être un énième film sur la Shoah, mais montre, à travers la situation polonaise à quel point les leçons du passé n'ont pas été tirées. [...] [The Living Witnesses offre] quelques images surprenantes, une bande originale de toute beauté et un montage au rythme volontairement apaisé. Le sujet est profond et la facture est belle."
NGC 62
Den NGC 62 ass eng Spiralgalaxis am Stärebild Cetus.
Si gouf den 8. Oktober 1883 vum franséischen Astronom Édouard Jean-Marie Stephan entdeckt.
Heather Sears
D'Heather Christine Sears, gebuer den 28. September 1935 zu London a gestuerwen den 3. Januar 1994 zu Hinchley Wood am Surrey, war eng englesch Film- an Theaterschauspillerin.
Don Quixote
Don Quijote [ doŋkiˈxote ] (an aler Schreifweis Don Quixote; a franséischer an zum Deel däitscher Iwwersetzung Don Quichotte) ass déi allgemeng Bezeechnung vum Miguel de Cervantes sengem Roman El ingenioso hidalgo Don Quixote de la Mancha, an och den Numm vum Haapt-Protagonist vun deem Roman.
Heather Sears
Si huet a bedeitende Filmer matgespillt, wéi Room at the Top (1959) vum Jack Clayton mat der Simone Signoret an dem Laurence Harvey an Sons and Lovers (1960) vum Jack Cardiff.
Don Quixote
E gëtt zu deene wichtegste Bicher vun der Weltliteratur gezielt, net ze schwätze vu senger Bedeitung am spueneschsproochege Raum. Den éischten Deel koum 1605, den zweete 1615 eraus.
De Roman beschreift, wéi den Alonso Quijano, e klenge Landadelegen an engem Kaff an der Mancha, duerch d'Lecture vu Ritterromaner sou an déi Welt eragedaucht ass, datt en decidéiert, selwer e Ritter um Päerd ze ginn deen doruechter zitt, fir heldenhaft Abenteuer z'erliewen. Hien nennt sech Don Quijote, säi kleespere Biddi Rocinante. Wéi déi richteg Ritter sicht e sech eng "Flam" aus (e Baureemeedchen, an dat en als Kand emol verléift war, ma dat en duerno ni méi erëmgesinn hat) an nennt se Dulcinea del Toboso. En deet eng raschteg Rëschtung un an engagéiert e "Stallmeeschter", e klengen, mockelege Bauer aus der Ëmgéigend, dee Sancho Panza heescht, an op engem Iesel reit. Zesummen zéie se lass.
De Roman ass an éischter Linn eng Parodie op de Genre vum Ritterroman, ma stellt geschéckt d'Fro, wat vun eiser Ëmwelt Wierklechkeet ass a wat just en Dram, an thematiséiert de Konflikt tëscht Realitéit an Ideal. Et bleift dem Lieser iwwerlooss, ob en am Quijote en Idealist gesäit, deen heiansdo e bëssen iwwer d'Sträng schléit, oder awer e lächerleche Geck, dee sech bei anere Leit blaméiert.
Éischte Saz
"En un lugar de la Mancha, de cuyo nombre no quiero acordarme, no ha mucho tiempo que vivía un hidalgo de los de lanza en astillero, adarga antigua, rocín flaco y galgo corredor. (Iwwersetzung: An engem Dierfchen an der Mancha, un deem säin Numm ech mech net erënnere wëll, huet virun net ze laanger Zäit en Hidalgo gelieft, ee vun deenen, déi e Spack am Lanzengestell, en aalt Schëld, e more Biddi an e Wandhond fir ze joen haten.')"
Et gëtt eng Hellewull Biller oder Illustratiounen iwwer den Don Quijote a seng Geschichten, ënner anere vum Grandville, Alfred Kubin, Honoré Daumier, Adolph Schroedter, Vicente Blasco Ibáñez, Gustave Doré, Salvador Dalí, Pablo Picasso a Markus Vallazza.
Och d'Dualitéit tëscht enger laanger dënner an enger klenger décker Figur, deen een Här, deen aneren Dénger, woubäi leschtgenannten dacks méi schlau ass, gouf ëmmer erëm opgegraff: vu Pat & Patachon (1926), iwwer d'Filmer vum Décken a vum Dënnen, bis hin zum Samuel Beckett sengem En attendant Godot.
An der Literatur gouf sech dacks op der Roman oder d'Figuren dra bezunn, vum Franz Kafka sengem Stéck Die Wahrheit über Sancho Pansa (1917) iwwer dem Tennessee Williams säi Camino Real (1953) bis zum Graham Greene sengem Monsignor Quixote (1982). Och an der Musek gouf den Don Quijote an Operen, Balleten, Suiten, asw., ë. a. vum Henry Purcell Georg Philipp Telemann, Antonio Salieri, Felix Mendelssohn Bartholdy, Richard Strauss oder Manuel de Falla, thematisiéiert.
De Roman gouf ausserdeem zënter 1926 gudder zwou Dose Mol verfilmt, dorënner vum Georg Wilhelm Pabst, Orson Welles a Peter Yates. Den Terry Gilliam huet d'Dréiaarbechte vu senger Verfilmung, mam Jean Rochefort an der Haaptroll, misse wéinst klengen a grousse Katastrophen ofbriechen; en Documentaire Lost in La Mancha erzielt doriwwer.
Varna
Varna oder Warna (op Bulgaresch: Варна) ass no Sofia a Plovdiv déi drëttgréisst Stad a Bulgarien. Si läit um Schwaarze Mier an huet ëm déi 335.000 Awunner. Wéinst hirer Lag ass Varna eng wichteg Touristendestinatioun an e Wirtschafts- an Universitéitszentrum. D'Stad huet e bedeitenden Hafen an ass d'Haaptquartéier vun der bulgarescher Marinn an Handelsflott.
Fir den Nordoste vum Land ass Varna en zentrale Verkéiersknuet, mat engem internationale Fluchhafen an enger gudder Abannung un d'bulgarescht Schinnen- a Stroossennetz. Varna war d'Endstatioun vun der éischter bulgarescher Eisebunnslinn an déi éischt Endstatioun vum Orient-Express.
Institut national de recherches archéologiques
D'Nationaalt Fuerschungsinstitut fir Archeologie, offiziell Institut national de recherches archéologiques (INRA), ass en Institut zu Lëtzebuerg, dat dem Kulturministère ënnersteet. Et gouf duerch e Règlement grand-ducal vum 24. Juli 2011 als Centre national de recherche archéologique an d'Liewe geruff a mam Akraafttriede vum Gesetz vum 25. Februar 2022 ëmgenannt. Et huet säi Sëtz zu Bartreng. Seng Missioun ass et, d'Iwwerreschter aus vergaangenen Zäit zu Lëtzebuerg z'erfuerschen, ze konservéieren an ëffentlech ze maachen (ë. a. och mat Publikatiounen, Ausstellungen, Konferenzen, Visite-guidéeën, asw.).
Aufgaben a Beschreiwung
Den INRA ënnersicht am Virfeld vu Bauprojeten, oder aus Fuerschungsgrënn, den Terrain fir Informatiounen iwwer d'Geschicht, d'Ëmwelt, d'Ekonomie an d'Kultur vu Gesellschaften a fréierer Zäit ze sammeln, dozou gi verschidde Prospektiouns- an Ausgruewungsmethoden agesat.
Den INRA schafft zesumme mat anere Fuerschungsinstituter, Bibliothéiken an Archiver am In- an am Ausland. D'Mataarbechter vum INRA organiséieren reegelméisseg Virträg, Konferenzen an, an Zesummenaarbecht mam Nationalmusée fir Geschicht a Konscht, Ausstellungen. En Haaptdeel vu senger Aarbecht läit am Evaluéiere vu Bauprojeten am Hibléck op den archeologesche Potential, am Ënnersiche vun archeologesche Siten an am Erausginn vun archeologesche Publikatiounen.
Chargéierten Direkter ass de Foni Le Brun-Ricalens.
Publikatiounen
Den INRA, virdrun CNRA, gëtt zanter dem Hierscht 2014 eng populärwëssenschaftlech Publikatiounsserie eraus ënner dem Titel Archaeologia luxemburgensis - Bulletin du Centre national de recherche archéologique. Zënter 1989 kënnt onreegelméisseg an Zesummenaarbecht mam Landesdenkmalamt vum Saarland a mam Service Régional de l'Archéologie de Lorraine d'Publikatioun "Archeologia Mosellana - Archéologie en Sarre, Lorraine et Luxembourg" eraus.
Weider Publikatiounen:
(356) Liguria
Den (356) Liguria ass en Asteroid vun der Haaptceinture deen den 21. Januar 1893 vum Auguste Charlois zu Nice entdeckt gouf.
Séminaire d'histoire des sciences et de la médecine
De Séminaire d'histoire des sciences et de la médecine war eng Aarbechtsgrupp, déi vun 1994 bis 2002 am Kader vum Département des sciences vum Centre universitaire funktionéiert huet.
A senger Reunioun vum 27. Juni 1994 huet de Verwaltungsrot vum Centre universitaire gréng Luucht fir d'Kreatioun vum Séminaire ginn, deen am November 1994 mat senger Aktivitéit ugefaangen huet. De Séminaire huet Konferenzen iwwer wëssenschafts- a medezinhistoresch Sujeten organiséiert a seng Memberen hunn am Laf vun der Zäit eng ganz Rei vu wëssenschaftlechen Artikele publizéiert.
De Séminaire war op Kongresser vertrueden an huet ë. a. zu den Organisateure vum 13. Benelux-Kongress fir Geschicht vun de Wëssenschafte gehéiert, dee vum 5. bis de 7. Oktober 1995 zu Iechternach an der Abtei ofgehale gouf. An hien huet de Band mat de Virträg vum Kongress erausginn (L'Homme et la Terre. Mens en Aarde. Mensch und Erde,1996). De Séminaire war och un der Publikatioun vum Buch “Gabriel Lippmann et le Luxembourg” (1997), dat fir den 150. Anniversaire vum Gabriel Lippmann erauskomm ass, bedeelegt.
“Grënnungsmembere” vum Séminaire waren: Marc Bruck (Apdikter), Gaby Geimer (Biolog), Paul Kintziger (Biolog), Alfred Lamesch (Kannerchirurg, nëmmen am Ufank dobäi), Jos Massard (Biolog), Jean-Paul Pier (Mathematiker, nëmmen am Ufank dobäi), Paul Reckel (Physiker), Pierre Seck (Cheemiker), Georges Theves (Veterinär), Jean-Paul Zanter (Physiker). Am Laf vun der Zäit koumen ë. a. nach dobäi: Gust Altzinger (Cheemiker), Henri Kugener (Gynäkolog), Robert Wennig (Toxikolog).
De Séminaire ass vum Jos Massard geleet ginn.
Henry
Henry ass ë. a. ee Vir- a Familljennumm.
Patrice Talon
De Patrice Talon, gebuer den 1. Mee 1958 an der Republik Dahomey, ass e beninesche Geschäftsmann a Politiker.
Henry
Ënner de Leit mat deem Virnumm sinn:
Ënner de Leit mat deem Familljennumm sinn:
Patrice Talon
Hien ass zanter Abrëll 2016 Staatspresident vun der Republik Benin.
Tremblois-lès-Carignan
Tremblois-lès-Carignan ass eng franséisch Gemeng an den Ardennen an der Regioun Grand Est.
Abbeville
Abbeville ass eng franséisch Gemeng am Departement Somme an der Regioun Hauts-de-France am Dall vun der Somme. Et ass de Chef-lieu vum Arrondissement Abbeville a vun zwéi Kantonen. Et ass d'historesch Haaptstad vun der Grofschaft Ponthieu.
Bolchow
Bolchow (op Russesch: Болхов) ass eng Stad am Oblast Orjol am Zentralrussesche Federatiounskrees a Russland.
Si ass de Verwaltungszentrum vum Distrikt Bolchow an huet 11.421 Awunner (Stand 2010) op enger Fläch vun zirka 11 km². Se läit um Uwänner vum Nugr, engem Niewefloss vum Oka.
Bolchow gouf am Joer 1196 fir d'alleréischt ernimmt, wéi d'Stad vum wladimiresche Knjas (Fierscht) Wsewolod III. verbrannt gouf.
Kurlerbaach
D'Kurlerbaach ass eng kleng Baach am Kanton Réimech, a lénksen Niewefloss vun der Musel.
Si huet hir Quell bei Elweng, um Flouer Schleed op enger Héicht vu ronn 235 Meter. Op hirem Laf an ëstlecher Richtung hëlt si vu lénks d'Riederbaach op, da vu riets eng Baach ouni Numm, déi vum Klëppel erofkënnt, vu lénks eng ouni Numm vum Ställchesbësch erof, an dann nees vu riets eng vum Härebësch erof. Dono kënnt vu lénks, um Flouer Quärten, eng Baach aus dem Kuebendällchen, an dann zwou kuerzer vu riets aus dem Pafeburerbësch an dem Weierbierg erof. Kuerz viru Wëntreng leeft nach eng Baach ouni Numm vum Dolter erof, vu riets eran.
D'Kurlerbaach leeft dann duerch Wëntreng, wou s'op enger Längt vun 330 Meter an en ënnerierdesche Kanal geluecht gouf. Dono béit se no Osten a Richtung Musel, déi s'awer net méi erreecht, well s'an de Baggerweieren där hiren Niveau erreecht an op enger Héicht vun 143 Meter dodra leeft.
Steven
Steven ass, am engleschsproochege Raum a ronderëm, e geleefege Virnumm.
Portmonni
E Portmonni (vum franséische Porte-monnaie) ass en Accessoire, dee meeschtens an d'Täsch passt, an an deem ee Suen, Kreditkaarten, Ausweisdokumenter (Identitéitskaart, Fürerschäin, Krankekeesekaart...) an aner Dokumenter raumt an transportéiert.
Portmonnie sinn dacks aus Lieder, Stoft oder Plastik.
Ursprénglech war de "Porte-monnaie" fir Mënz geduecht, am Géigesaz zum "Portefeuille", deen op Schäiner ausgeriicht war. Haut ginn déi zwéi Begrëffer am Lëtzebuergeschen als Synonym benotzt.
Gare Lérouville
D'Gare Lérouville ass eng Zuchgare zu Lérouville, am Meusedepartement. Se gëtt vun der SNCF ugefuer.
Jackie (Film 2016)
Ëm wat geet et am Film?
De Journalist Theodore H. White interviewt am November 1963 d'Jackie Kennedy. Si erzielt him wéi si déi Deeg nom Attentat op hire Mann den John Fitzgerald Kennedy erlieft huet.
Lake Louise
De Lake Louise ass e Biergséi an der kanadescher Provënz Alberta am Banff-Nationalpark.
E krut säin Numm zu Éiere vun enger Duechter vun der Kinnigin Victoria, der Prinzessin Louise Caroline Alberta.
Um Bord vum Séi läit d'Uertschaft Lake Louise, déi Uschloss un den Trans-Canada Highway huet. Hannert dem Lake Louise maachen d'Spëtzte vun enger sëllger Bierger, dorënner de Mount Temple (3543 m), de Mount Whyte (2983 m) an de Mount Niblock (2976 m) eng imposant Kuliss.
Um Ost-Uwänner vum Séi läit e beekannte Fënnef-Stären-Hotel, de Château Lake Louise.
Déi turqoise Faarf vum Séi kënnt vum sougenannte Gestengsmiel, dat vum geschmolte Waasser aus de Gletscheren an de Séi gespullt gëtt.
Hydrauleschen Turnéckel
En hydrauleschen Turnéckel ass eng Zort Turnéckel, dee mat Waasserkraaft funktionéiert.
Et ass eng einfach Konstruktioun, déi an der Physik gebraucht gëtt fir de Säitendrock vum Waasser ze beweisen an z'erklären.
Am Praktesche fënnt ee Konstruktiounen, déi op deem Prinzip baséieren, alt emol bei Apparate fir de Wues ze nätzen.
Yvrencheux
Yvrencheux ass eng franséisch Gemeng am Departement Somme an der Regioun Hauts-de-France.
Zanter senger Grënnung den 28. Juli 2020, ass d'Gemeng Member vum Parc naturel régional Baie de Somme - Picardie maritime
Lacapelle-Viescamp
Lacapelle-Viescamp ass eng Gemeng am franséischen Departement Cantal an der Regioun Auvergne-Rhône-Alpes.
Étienne
Étienne oder Etienne ass, am franséischsproochege Raum a ronderëm, e geleefege Virnumm.
Kuckt och
Stefan - Steffen - Stephan - Steve - Steven
Jeff Garlin
De Synchronspriecher
De Garlin ass Synchronspriecher an enger ganzer Rei Pixar-Filmer, dorënner Cars 2, Toy Story 3, Toy Story 4 a WALL-E.
L'agression
L'agression ass e franséisch-italieenesche Film vum Gérard Pirès aus dem Joer 1975 nom Roman The Shrewsdale Exit vum John Buell.
Ëm wat geet et am Film?
Eng Koppel an hiert Meedche fuere mam Auto an d'Vakanz. Ënnerwee gi si vun dräi Motocyclisten iwwerfall. De Mann gëtt blesséiert, seng Fra a säi Meedche ginn ermuert…
Les cent et une nuits de Simon Cinéma
Les cent et une nuits de Simon Cinéma ass e franséische Film vun der Agnès Varda aus dem Joer 1995.
Ëm wat geet et am Film?
De Monsieur Cinéma huet honnert Joer a säi Verhalt léisst no. Mat Hëllef vun der jonker Camille versicht hie säi Gediechtnes erëm opzefrëschen …
Soss
De Film ass geduecht als en Hommage un de Kino, deen dat Joer seng 100 Joer gefeiert huet. D'Regisseurin huet et fäerdegbruecht, Dosende vu bekannte franséischen an och Hollywood-Schauspiller fir eng kleng Roll z'engagéieren.
Vakanz
Vakanz (vu Mëttellatäin: vacantia: "Fräi hunn, eidel sinn") huet e puer Bedeitungen:
Villy (Ardennes)
Villy ass eng franséisch Gemeng an den Ardennen an der Regioun Grand Est.
Anatolij Solowjanenko
Den Anatolij Boryssowytsch Solowjanenko (op Ukrainesch: Анатолій Борисович Солов'яненко), gebuer de 25. September 1932 zu Stalino (haut Donezk) a gestuerwen den 29. Juli 1999 zu Kosyn, war e sowjetesch-ukraineschen Tenorsänger.
Hien huet an der Ukrain, an Italien an an den USA als Operesänger geschafft. 1975 krut de Solowjanenko den Titel Vollekskënschtler vun der UdSSR. Am Joer 2008 krut hie posthum och den Titel Held vun der Ukrain.
Den Asteroid (6755) Solov'yanenko gouf zu Éiere vum Anatolij Solowjanenko genannt.
Jean-Christophe Massinon
De Jean-Christophe Massinon, gebuer den 3. Oktober 1962 zu Longeville-lès-Metz, gestuerwen den 18. September 2011, war e franséische Moler a Sculpteur.
Hien huet zu Nanzeg gelieft a geschafft, war awer dacks zu Lëtzebuerg aktiv, wou hien ë. a. eng Rei vu Projete vum Mudam, an deem zwee vu senge Wierker sinn, begleet huet. Seng lescht Ausstellung zu Lëtzebuerg hat hien am Juni 2010 an der Galerie Miltgen an der Stad.
Vogel (Moundkrater)
De Vogel ass e klengen Aschlagkrater op der südlecher Hemisphär vun der viischter Moundsäit. Hie läit südëstlech vum Krater Albategnius.
Souwuel op der nërdlecher wéi och op der südlecher Säit gëtt de Kraterrand duerch méi kleng Krater ënnerbrach. De Vogel B op der nërdlecher Säit gëtt op sengem Nordrand nees vun engem nach méi klengem Krater ënnerbrach, sou datt do eng Rei matenee verbonnene Kratere läit. Déi iwwreg Deeler vum Kraterrand sinn zimmlech gutt erhalen.
NGC 63
Den NGC 63 ass eng Spiralgalaxis a läit am Stärebild Pisces. D'Galaxis huet eng Wénkelausdeenung vun 1,7' × 1,1' an eng visuell Magnitude vun 11,8 mag. Si gouf de 27. August 1865 vum H. L. d'Arrest entdeckt.
Laika
D'Laika (Russesch: Лайка, "Eng, déi billt"), gebuer ëm 1954 zu Moskau a gestuerwen den 3. November 1957, war eng russesch Hondsmudder, e Baaschtert, an dat éischt Liewewiesen, dat am Weltall op Orbit ronderëm d'Äerd geflunn ass.
Et gouf den 3. November 1957 mat enger Sputnik 2 vu Baikonur aus op seng Rees geschéckt. 2002 gouf bekannt, datt et no e puer Stonnen, nach ier de 4. Tour ronderëm war, un Iwwerhëtzung a Stress gestuerwen ass.
Idealerweis hätt et 10 Deeg iwwerliewe sollen, sou datt d'Donnéeën iwwer seng Kierperfunktiounen hätte kënnen ausgewäert ginn, ier de Sputnik op d'Äerd gefall an an der Atmosphär vergloust wier.
Léon Lambert (Schoulmeeschter)
De Léon Lambert, gebuer den 19. Mee 1924 zu Hoen a gestuerwen den 12. November 2014 an der Stad Lëtzebuerg, war e lëtzebuergesche Schoulmeeschter an Zwangsrekrutéierten.
De Léon Lambert huet vun 1940 bis 1943 an der Normalschoul studéiert. Am Juni 1943 ass hien an den RAD agezu ginn an am Oktober 1943 an d'Wehrmacht. Géint Enn vum Krich ass hien an amerikanesch respektiv brittesch Gefaangenschaft geroden. Am Juli 1945 koum hien nees heem. E puer Wochen duerno huet hien den Ofschlossexame vun der Normalschoul gemaach.
NGC 1805
De Kugelstärekoup gouf am Joer 1826 vum James Dunlop mat engem 9-Zoll-Teleskop entdeckt. Den Objet läit an der grousser Magellanescher Wollek.
Gliese 436 b
De Gliese 436 b (och GJ 436 b) ass en Exoplanéit, deen de Rouden Zwerg Gliese 436 ëmkreest. Hien ass ee vun de klengste bekannten Exoplanéiten an ee sougenannten „Hot Neptune“. De Planéit ëmkreest säin Zentralstär op enger Distanz vun nëmmen 0,03 AE (ronn 4,3 Mio. km) all 2 Deeg, 15 Stonnen a 27 Minutten op enger Bunn mat enger Exzentrizitéit vun 0,15. Seng Mass huet ongeféir 0,072 Jupitermassen. Mat Hëllef vum Spitzer-Weltraumteleskop konnt den Duerchmiesser vu Gliese 436 b bei engem Transit vum Planéit relativ genee op 54.000 km bestëmmt ginn (eppes méi wéi deejeenege vum Neptun). Den Opbau vum Exoplanéit huet änlech Daten wéi de Planéit Neptun.
De Gliese 436 b gouf vum Geoffrey Marcy an dem R. Paul Butler am Joer 2004 duerch Miessung vun der Radialvitess vum Stär entdeckt.
Yvrench
Yvrench ass eng franséisch Gemeng am Departement Somme an der Regioun Hauts-de-France.
Zanter senger Grënnung den 28. Juli 2020, ass d'Gemeng Member vum Parc naturel régional Baie de Somme - Picardie maritime
Laroquebrou
Laroquebrou ass eng Gemeng am franséischen Departement Cantal an der Regioun Auvergne-Rhône-Alpes.
Robert-Schuman-Gebai
D'Robert-Schuman-Gebai ass e Gebai op der Place de l'Europe um Kierchbierg, an der Stad Lëtzebuerg, dat tëscht 1970 an 1973 no de Pläng vum Architekt Laurent Schmit gebaut gouf. Säin Numm erënnert un de Robert Schuman. Et gehéiert dem Lëtzebuerger Staat.
D'Gebai war geplangt, fir doran d'Servicer vum Europäesche Parlament ënnerzebréngen, an deem e Versammlungssall ze ginn. Scho wärend dem Plangen an dem Bau hu missen Upassunge gemaach ginn, well duerch de Bäitrëtt vun 3 Länner d'Zuel vun de Deputéierte vun 142 op 208 eropgoung, an d'Zuel vun de Mataarbechter vun 1000 op 1200.
De Versammlungssall gouf vum Bannenarchitekt René Simonis entworf, den italieeneschen Artistegrupp NP2 huet e monumentale Bas-Relief mat geomeetresche Figuren aus Zénk bäigedroen. D'Parlament koum tëscht 1973 an 1979 35 Mol dran zesummen. Bei de Wale vun 1979 huet sech d'Zuel vun den Deputéierten op 410 quasi verduebelt, sou dass de Sall ewell definitiv ze kleng war. E gouf dono nach déi eng oder aner Kéier fir aner Versammlungen oder Kongresser benotzt, ass awer schonn zanter méi laang an enger Zort Dornréischeschlof.
D'Servicer vum Parlament si weider dra bliwwen (en Deel waren och am Alcide-De-Gasperi-Gebai niewendrun; wéi dëst renovéiert gouf, goufen s'an d'Tierm A a B vun der Porte de l'Europe eriwwer geplënnert). Zanter 2022 ass dat neit Gebai vum Sekretariat vum Europaparlament, d'Konrad-Adenauer Gebai (2) an der Avenue Kennedy fäerdeg; sou datt d'Schuman-Gebai ewell eidel ass.
2003 gouf et Pläng, d'Schuman-Gebai als neit Gebai fir d'Nationalbibliothéik ëmzebauen; déi koum awer schlussendlech an en Neibau op de Bricherhaff.
Zanter op d'mannst 2019 lafen Iwwerleeungen, wat mam Schuman-Gebai ze maache wier. Déi meescht Optioune gesi vir, et ofzerappen, an an d'Plaz eent oder méi nei Gebaier ze bauen, sief et als Extensioun vun den Instututioune ronderëm (Mudam, Philharmonie), sief et soss eppes, wat sech an d'Place de l'Europe integréiere kéint.
Kapell Trënteng
D'Kapell um Stiewesbierg zu Trënteng ass eng kathoulesch Kapell déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Bous-Waldbriedemes gehéiert.
De Patréiner ass den hellegen Etienne, deem säi Fest de 26. Dezember gefeiert gëtt.
D'Kapell steet tëscht den Uertschaften Trënteng an Ierseng a westlecher Richtung an der Montée de la Klaus op enger Héicht vun 235 m (NG-L) baussent der Uertschaft.
Zur fréierer Par Trënteng huet ausser der Kapell um Klausbierg och nach d'Parkierch vun Trënteng gehéiert.
Geschicht
D'Originne ginn op d'Joer 1400 zeréck. Et ass haut nëmmen nach de Chouer vun der Kierch déi fréier do stoung. Wéi déi al Kierch ausgesinn huet, ass schwéier nozevollzéien. D'Fëllementer, déi bei de Renovatiounsaarbechten (1996 bis 2000) fonnt goufen, passen nämlech net richteg op d'Kapell. Warscheinlech ass am Laf vun der Zäit méi dacks do gebaut ginn. Et kann een dovun ausgoen, datt d'Réimer schonn do waren. Déi ënnescht Steng vun der Kapell sinn nämlech rout gebaken Zillen, där wéi d'Réimer se benotzt hunn. Haut huet d'Kapell eng konesch Form.
E Visitatiounsbericht vu 1570 hält fest, datt d'Kapell vun de Schlasshäre vu Gondel gestëft gouf a virun allem vun de Gleewegen aus den Dierfer Ierseng, Réid an Trënteng opgesicht gouf.
Vun 1808 bis 1827 war d'Kapell um Klausbierg d'Parkierch vun enger "Geeschterpar" ouni Kierfecht an ouni Paschtoueschhaus. D'Paschtéier, déi fir d'Par genannt goufen, hunn déi och nie verwalt.
Mat engem Arrêté royal grand-ducal vum 28. Juli 1851 gouf op Ufro vun den Awunner vun Trënteng déi deemoleg Kapell Stephansberg d'Kierch vun enger neier Succursale an der Gemeng Waldbriedemes an et gouf en eegene Paschtouer fir d'Succursale ernannt, déi fir d'Uertschaften Trënteng, Ierseng a Réid war. Bei der Succursale vu Waldbriedemes bloufe Waldbriedemes, Gondel an Eilerei.
Zanter dem 31. Mee 1991 steet d'Kapell op der Lëscht vun de klasséierte Monumenter.
Eremiten op der Klaus
Vu 1690 bis 1814 hunn Eremiten op der Klaus gelieft, déi gläichzäiteg och Schoulmeeschter waren.
Gedenksteen
Um Wues virun der Kapell huet de Beieveräi vum Kanton Réimech 2009 bei Geleeënheet vu sengem 125. Anniversaire e Bam nieft engem Gedenkstee geplanzt.
Explorer 1
Den Explorer 1 war den éischte kënschlechen Äerdsatellit vun den USA (1958) a weltwäit den drëtten no de béide Satellitte Sputnik 1 an 2 vun der Sowjetunioun.
The Vintage Gigolos
The Vintage Gigolos war vun 2006 bis 2015 eng lëtzebuergesch Rockgrupp.
Explorer 1
Geophysik a Rakéitentechnik
Den Explorer 1 war den éischte Satellit vum Explorer-Programm, dem gréisste Programm vu Satellitten a Raumsonde vun den USA. Déi meescht dovun (iwwer 80) waren erfollegräich an hu bei der Erfuerschung vun der Ionosphär, der Äerdfuerschung (Distanzfuerschung) an der Astronomie gehollef.
D'wëssenschaftlech Ursaach fir den Explorer 1 war d'Polar- resp. Ionosphärefuerschung an dat (éischt) Internationaalt Geophysikalescht Joer 1957/58. De Start war vum President vun de Vereenegte Staaten schonn am Juli 1955 ugekënnegt ginn (véier Deeg drop war eng änlech Ukënnegung vun der Sowjetunioun publizéiert ginn, déi du virun den USA den éischte Satellit gestart hat).
The Vintage Gigolos
Geschicht
D'Vintage Gigolos si vum Christian Schwartz an Daniel Jungers am Joer 2006 gegrënnt ginn. Nodeem se de Lou Metz, de Paul Thein an de Michel Guillaume iwwerzeegt krute fir bei hirem Projet matzemaachen, hu se hiren éischte Concert am Mee 2007 gespillt.
Explorer 1
Geophysik a Rakéitentechnik
Awer och militärtechnesch Grënn haten eng Roll (Kale Krich, Interkontinentalrakéiten) gespillt.
The Vintage Gigolos
Geschicht
Am Mee 2010 hu se um Food For Your Senses-Festival gespillt. No enger Rei vun Optrëtter koum am Dezember 2010 hiren éischten Album The Day After eraus.
Gabrielle
Gabrielle ass, am däitsch-, franséisch- an engleschsproochege Raum a ronderëm, e geleefege Virnumm fir Fraen. Et ass eng weiblech Form vum Numm Gabriel.
The Vintage Gigolos
Geschicht
Am Januar 2011 ass hir Single The Day After bis op déi éischt Plaz an de lëtzebuergeschen Hitcharts komm. Am Mee 2011 hu se nees um Food For Your Senses-Festival gespillt a beim Rock um Knuedler 2011 ware se den Opener op der Haaptbün.
Explorer 1
Explorer 1 als Ersatz fir Vanguard
De Start vun Explorer 1 war den 1. Februar 1958 um 3:48 UTC (31. Januar um 22:48 Auer Lokalzäit) vun der Startramp 26 vun der Cape Canaveral Air Force Station. D'Startfënster war véier Stonnen, tëscht 3:30 UTC a 7:30 UTC, op.
Gabrielle
Ënner de Leit mat deem Virnumm sinn:
Explorer 1
Explorer 1 als Ersatz fir Vanguard
Ufanks sollt de Satellit schonn zwéin Deeg virdrun an de Raum bruecht ginn – de Start hat awer wéinst schlechtem Wieder (Jetstream) zweemol misse verréckelt ginn.
The Vintage Gigolos
Geschicht
2015 huet si opgehalen.
Explorer 1
Explorer 1 als Ersatz fir Vanguard
Gestart gouf „Explorer 1“ mat der véierstufeger Drorakéit vum Typ Juno 1, enger liichter Modifizéierung vun der Mëttelstreckerakéit Jupiter C. D'Startramp stoung an der Géigend vum Kap Canaveral op der laanger Hallefinsel op der Atlantikküst vu Florida.
Den Explorer 1 bestoung aus engem 205 cm laangen Zylinder mat engem Duerchmiesser vu 16 cm an hat eng elliptesch Ëmlafbunn tëscht ronn 360 km an 2.530 km Héicht erreecht. Bei enger totaler Mass vun 13,9 kg waren 8,3 kg Notzlaascht. Den Explorer war mat Telemetrie-Antennen an geophysikalesche Moossinstrumenter ausgerëscht – ë. a. Magnéitometere mat deenen d'Van Allen-Stralungsceinture ëm d'Äerd nogewise gouf.
Aus politesche Grënn hätt ufanks eng vun der US-Navy gebaut Sond – déi kleng Vanguard 1 – den éischte kënschtleche Satellit vun den USA sollte ginn. Nom Feelstart vum 6. Dezember 1957 (déi dräistufeg Drorakéit war nach net getest ginn) krut de Wernher von Braun op säi Gedierängels hin d'Erlabnes, e Satellit an d'Aerdëmlafbunn ze starten.
Den Explorer 1 war däitlech méi kleng a méi liicht wéi de sowjetesche Sputnik, hat awer vill Moossdaten iwwer d'Ionosphär gesammelt, déi op eng Stralungsceinture (spéider Van-Allen-Ceinture genannt) ronderëm d'Äerd schléisse gelooss hunn. Mat den Explorer-Starten duerno gouf d'Stralungsceinture – an eng zweet déi baussenzeg dovu läit – méi genee erfuerscht an et huet sech erausgestallt datt se geféierlech fir déi bemannt Raumfaart wier.
CalTech, von Braun an d'V2
D'Pläng an de Bau vum Satellit ware vum Jet Propulsion Laboratory (JPL) an dem California Institute of Technology (Caltech ënner der Leedung vum Dr. William H. Pickering) gemaach ginn. D'Moossinstrumenter hat den Dr. James Van Allen entwéckelt, d'Jupiter-Rakéit war eng Modifikatioun vun der Mëttelstreckerakéit vum Typ Redstone. Si koum aus dem Betrib vun der ABMA ënner der Leedung vum Wernher von Braun, dem fréieren däitsche Rakéitepionéier vu Peenemünde. D'Jupiter-C war en direkte Nokomme vun der däitscher A4 (V2) a gouf 1955–56 entwéckelt.
Luest Eroffale vun der Ëmlafbunn
Am Laf vun der Zäit ass d'Bunn wéinst der Bremswierkung vun den ieweschte Loftschichten (Exosphär) lues erofgefall – am Duerchschnëtt ëm 30 km pro Joer. Doraus konnt – wéi och aus den éischte sowjetesche Satellitten – schonn 1958/59 de Modell vun der héijer Äerdatmosphär verbessert ginn. Déi bis dato ugeholle Loftdicht war vill ze kleng ugesat ginn. No 12 Joer am Raum war den Explorer den 31. Mäerz 1970 an enger Héicht vun 100 km vergloust.
Argelander (Moundkrater)
Den Argelander ass en Aschlagkrater op der viischter Moundsäit, ëstlech vum Mare Nubium, nërdlech vum Krater Airy a südlech vum Krater Vogel. De Krater ass virun allem am Süden a Weste staark erodéiert.
Éric Rohmer
Den Éric Rohmer, mam richtegen Numm Maurice Henri Joseph Schérer, gebuer den 21. Mäerz 1920 zu Tulle (Corrèze) a gestuerwen den 11. Januar 2010 zu Paräis, war e franséische Filmregisseur, Dréibuchauteur, Journalist an Auteur.
Argelander (Moundkrater)
De Krater gouf 1935 vun der I.A.U. nom däitschen Astronom Friedrich Wilhelm August Argelander genannt.
Éric Rohmer
Biographie
Ier e Filmer gemaach huet, war de Rohmer Däitschprof a Schrëftsteller (Élisabeth, 1946, ënner dem Pseudonym Gilbert Cordier). Duerno huet hien, deelweis an der vun him gegrënnter Gazette du Cinéma, Filmkritike geschriwwen, an, zesumme mam Claude Chabrol, dat éischt Buch iwwerhaapt iwwer den Alfred Hitchcock.
Luki Frieden
De Luki Frieden, gebuer am Joer 1973 zu Bern, ass e Schwäizer Filmregisseur an Dréibuchauteur. Hien huet op der New York Film Academy studéiert.
Labastide-Marnhac
Labastide-Marnhac ass eng franséisch Uertschaft a Gemeng am Departement Lot, an der Regioun Occitanie.
Screen Actors Guild Awards
D'Screen Actors Guild Awards, kuerz och SAG Awards, sinn eng Auszeechnung fir Film an Televisioun an den USA.
Si gi vun der Screen Actors Guild-American Federation of Television and Radio Artists organiséiert, der Gewerkschaft vun de Persounen, déi ënner anerem an der Film- an Televisiounsindustrie schaffen.
All Joer gëtt et eng Zeremonie, an där d'Gewënner a 15 Kategorien geéiert ginn, dorënner sechs am Beräich Film an néng am Beräich Televisioun. D'Gewënner kréien déi sougenannte "Actor"-Statu, déi e Mann, mat enger Mask déi laacht, an där enger Hand an enger traureger Mask an där anerer Hand duerstellt.
Zënter 1995 zielen d'SAG Awards zu de wichtegen Auszeechnungen zu Hollywood.
Patricia
Patricia ass, am däitsch-, franséisch- an engleschsproochege Raum a ronderëm, e geleefege Virnumm fir Fraen. Et ass déi weiblech Form vum männlechen Numm Patrick.
Ënner de Leit mat deem Virnumm sinn:
Kuckt och
Patrizia - Patrycja - Patricija - Patty - Trish
Williers
Williers ass eng franséisch Gemeng an den Ardennen an der Regioun Grand Est.
Lüxeberg
De Lüxeberg ass e Vulkankegel, deen erläscht ass, um südleche Bord vun der Äifel an der Wittlicher Sank.
Schrauweschlëssel
E Schrauweschlëssel ass en Handwierksgeschier fir Schrauwen a Mudderen mat bestëmmte Kappformen ("Undriffsprofiller") unzezéien oder lasszedréinen. Si ginn ëm de Schrauwekapp oder d'Mudder gestach a well de Grëff vun der Achs ewechsteet, kann een duerch Kraaftvergréisserung den Dréimoment verstäerken.
Lüxeberg
D'Kopp läit op ronn 200 Meter. Fréier gouf et do zwou Steekollen, an deenen d'Steng gebrach goufen, déi gebraucht goufe fir d'Haiser an den Dierfer Wittlich-Neuerburg a Bombogen ze bauen. De reng gebrachene Basalt gouf als Gravier benotzt an déi méi grouss Bätz fir Stroossen ze stécken.
Schrauweschlëssel
D'Gréisst vun engem Schrauweschlëssel gëtt duerch den Ofstand vun den zwéi "Baken" bestëmmt dee sengersäits identesch mat der Gréisst vum Schrauwekapp oder der Mudder ass déi soll ugedréint oder lassgeschrauft ginn.
Lüxeberg
Op der Ostsäit gëtt et eng kleng Hiel, déi am Zweete Weltkrich eng Zort Loftschutzkeller sollt sinn, an op der Kopp ass e Waasserbaseng fir d'Uertschafte Bombogen a Wengerohr.
Schrauweschlëssel
Déi gängegst Zorte vu Schrauweschlëssele sinn déi sougenannt Gafel- oder Maulschlësselen. De Gafelschlëssel ass, vum Grëff aus gekuckt, laanscht déi iewescht Säit op a ka sou ronderëm d'Säite vun der Mudder gestach ginn, iwwerdeems e Rankschlëssel vun uewen op d'Mudder gesat gëtt.
Lüxeberg
Koordinaten:
Zirkumbinäre Planéit
En zirkumbinäre Planéit ass e Planéit, dee sech ëm een Duebelstär beweegt.
Genesis
Et gëtt ugeholl, datt d'Duebelstären an d'Planéiten déi s'ëmkreesen aus enger kollektiver Akkretiounsscheif entstane sinn. En Indiz dofir ass, datt all Ëmlafbunne vun zirkumbinäre Planéite, déi mat der Transitmethod nogewise goufen, koplanar sinn, d. h. d'Ëmlafbunn vum Duebelstäresystem an déi vum Planéit leien op engem Plang. E weidert Indiz ass d'Miessung vum Rossiter-McLaughlin-Effet, wouno d'Rotatiounsachs vum zirkumbinäre Planéit senkrecht op hirem Bunnplang steet an d'Planéiten a Richtung vun hirer Ëmlafbunn rotéieren. Allerdéngs kënnen si net op där Plaz entstane sinn, wou si observéiert ginn. Banne vun zéng A. E. sinn déi dynamesch Aflëss op d'Bunne vun de Planéitesimale sou grouss, datt si op elliptesche Bunnen ëm d'Duebelstäresystem lafen. Bei enger Kollisioun zerstéiere sech déi Planéitesimale wéinst der grousser Relativvitess, amplaz uneneen ze pechen an e Planéit ze bilden. Déi zirkumbinär Planéiten sinn dofir nodréiglech op hir haiteg Plaz gewandert wéi d'Hot Jupiter.
Bestëmmung vun der Mass
D'Radien vun de Planéite kënnen duerch d'Déift vum Liichtoffall beim Transit bestëmmt ginn, net awer hir Mass. Allerdéngs beaflossen zirkumbinär Planéiten – am Géigesaz zu Planéiten ëm Eenzelstäre – och d'Bunn vum zentralen Duebelstäresystem. Aus de klengen Zäitvariatioune bei den Transitte virun der Scheif vun de béide Stäre kënnen d'Masse vun de Planéiten ofgeschat ginn, wann d'Masse vun den Duebelstäre bekannt sinn. Well aus Stabilitéitsgrënn d'Planéiten awer a wäite Bunnen ëm de kollektive gravitative Zentrum ëmlafen, leien nach keng genee Wäerter vir.
Transitmethod
Onstrëtteg sinn Noweiser vun zirkumbinäre Planéiten duerch d'Transitmethod, wa si also beim Laanschgang virun de Stäre vum Duebelstäresystem eng kleng Verdonklung vun der Stärenuewerfläch verursaachen.